Երկրաշարժ Միյագի պրեֆեկտուրայում (2011)

2011 թվականի երկրաշարժ Միյագի պրեֆեկտուրայում, հզոր երկրաշարժ 7,1 MW մագնիտուդով, որը տեղի է ունեցել ապրիլի 7-ին տեղի ժամանակով ժամը 23։32-ին։ Երկրաշարժի էպիկենտրոնը գտնվել է Խաղաղ օվկիանոսում՝ Սենդայ քաղաքից 66 կմ դեպի արևելք և Ճապոնիայի մայրաքաղաք Տոկիոյից 330 կմ դեպի հյուսիս-արևելք, իսկ հիպոկենտրոնը գտնվել է 49 կմ խորության վրա։

Հետևանքներ 
Ստորգետնյա ցնցման արդյունքում Աոմորի և Ակիտա քաղաքների որոշ ՋԷԿ-ների աշխատանքը, որի հետևանքում Միյագի, Յամագաթա, Իվատե պրեֆեկտուրաներում, ինչպես նաև Ֆուկուսիմա քաղաքում անջատվել է էլեկտրականությունը։ Միյագի պրեֆեկտուրայի բոլոր մայրուղիները փակվել են։ Երկրաշարժը շարքից դուրս է հանել Սենդայ քաղաքի հյուսիսային հատվածում գտնվող «Օնագավա» ԱԷԿ-ի սնուցող երեք գծերից երկուսը, Աոմորի պրեֆեկտուրայի Հիգասիդորի ԱԷԿ-ում շարքից դուրս է եկել առաջին ռեակտորի արտաքին էլեկտրամատակարարման աղբյուրը, և աշխատած վառելիքի ջրամբարի սառեցման համար գործի է դրվել պահուստային գեներատորը։ Արդյունքում հայտնաբերվել է ԱԷԿ-ի 1-ին և 2-րդ ռեակտորների աշխատած վառելիքային ձողերով ջրամբարներից ջրի արտահոսք, որը պարունակել է ռադիոակտիվ նյութեր։ Արտաքին էլեկտրամատակարարումը խախտվել է նաև Աոմորի պրեֆեկտուրայի Ռոկկասե գյուղում աշխատող միջուկային վառելիքի վերամշակման կայանում, որտեղ նույնպես գործարկվել է պահուստային սնուցման աղբյուրը։

Զոհեր, տուժածներ 
5 մարդ զոհվել է, և առնվազն 141-ը՝ վիրավորվել։

Ծանոթագրություններ

Արտաքին հղումներ 
 The International Seismological Centre has a bibliography and/or authoritative data for this event.

Երկրաշարժեր Ճապոնիայում
2011 երկրաշարժեր
2011 Ճապոնիայում
2011 բնական աղետներ